Istra je najveći hrvatski poluotok i nalazi se na sjevernoj obali Jadrana. Zahvaljujući svom položaju iznimno je lako dostupna i dobro povezana glavnim prometnicama iz smjera Njemačke, Austrije i Slovenije. S juga Njemačke (primjerice München) do Istre možete stići automobilom za 6 sati dok vam iz Salzburga može trebati i manje od 5 sati. U Istru također možete doći avionom. Zračna luka smještena je u Puli, koja je istarskim ipsilonom (brza cesta) dobro povezana sa svim važnijim odredištima na istarskoj obali. Zračne luke u Trstu i Rijeci također su u blizini.